b"\n_START_ARTICLE_\nPou del Mas del Pou del Gel\n_START_SECTION_\nDescripci\xc3\xb3\n_START_PARAGRAPH_\nEs troba molt a prop de l'enrunat Mas del Pou, cap a l'Est. \xc3\x89s una estructura cil\xc3\xadndrica i revestit de pedra seca. N'ha desaparegut la c\xc3\xbapula. Unes pedres que sobresurten al capdamunt de la paret devien \xc3\xa9sser el suport de les arcades que la sostenien. Els arcs eren de totxanes._NEWLINE_Di\xc3\xa0metre estimat: 8 metres. Profunditat: 6,5 metres, al fons hi ha terra acumulada, el gruix de la qual s'ignora. Hi creixen els sa\xc3\xbcquers. Gaireb\xc3\xa9 al fons actual hi ha un forat, encarat en una rasa que baixa dels Motllats. Pot ser era un desgu\xc3\xa0s. No es veu on devia \xc3\xa9sser la galeria horitzontal d'entrada.\n_START_SECTION_\nHist\xc3\xb2ria\n_START_PARAGRAPH_\nEn parla una promesa de transport del 07/07/1720. Tamb\xc3\xa9 en parla un contracte d'arrendament entre l'ajuntament de Reus i Miquel Macip, de Prades, del 15/05/1775. Interpretem que aquest pou era propietat de la universitat de Prades._NEWLINE_Sembla que cap el 1850 encara s'hi empouava."